text: Tønder år 2031: Flere pensionister og færre erhvervsaktive borgere
  26 oktober 2017 kl. 13.51
  Beregninger viser, at i Tønder Kommune vil antallet af borgere over 65 år stige med 23 procent over de næste 14 år. Samtidig vil andelen af borgere i den erhvervsaktive alder falde med 20 procent.
  Det er ikke nogen hemmelighed, at andelen af ældre danskere generelt bliver større og større.
  Broder Brodersen, fmd., Seniorcentret, Tønder: "Der kommer jo flere ældre i byen og derfor tror jeg, behovet for det her sted vil være stigende."
  I Tønder Kommune er de hårdt ramt af den udvikling. Beregninger viser, at antallet af borgere over 65 år stiger med 23 procent over de næste 14 år. Samtidig vil andelen af borgere i den erhvervsaktive alder falde med 20 procent.
  En udvikling man allerede kan mærke i Tønder, hvor aktiviteter for seniorer boomer,  og arbejdskraften forsvinder.
  På Seniorcenteret i Tønder regner man med 10.000 besøgende i år, og tallet er kun stigende.
  - Der kommer jo flere ældre i byen og derfor tror jeg, behovet for det her sted vil være stigende, siger Broder Brodersen, der er formand  for Seniorcenteret i Tønder.
  Prognosen viser at i år 2031 vil antallet af ældre over 80 år være steget med 54 procent, og ældre mellem 65 og 79 år vil stige med 13 procent. Samtidig så vil antallet af borgere i den erhvervsaktive alder falde med 20 procent.
  Sune Hofsted, malermester, Tønder: "Vi har desværre måtte sige til kunder, at vi ikke kan nå det i år eller til næste år, og så må de kontakte andre."
  Faldet i de erhvervsaktive borgere kan de allerede mærke to kilometer fra Seniorcentret.
  Her har malermester Sune Hofsted svært ved at skaffe arbejdskraft:
  - Skal jeg bruge en maler, så er det stort set umuligt i sommerperioden. 
  Det har konsekvenser for hans virksomhed:
  - Vi har desværre måtte sige til kunder, at vi ikke kan nå det i år eller til næste år, og så må de kontakte andre.
  Sune Hofsted har 12 ansatte i sin virksomhed, og han kan godt frygte for fremtiden, hvis prognosen for Tønder Kommune kommer til at holde stik:
  - Det bliver op ad bakke. Det gør det.
  Mens de unge bliver færre og de ældre flere, så har malermesteren nok af opgaver. Blandet andet med renoveringen af et plejecenter:
  - Det er da sjovt. Spørgsmålet er om vi ikke skal have bygget et mere, smiler Sune Hofsted.
  
  
  